# AMC Javelin

### De Viquipèdia

AMC Javelin del 1970 amb el paquet "Go Package"

L'AMC Javelin va ser un cotxe tipus "pony car" construït per American Motors Corporation (AMC) els anys 1968-1974. Va ser creat per rivalitzar amb vehicles de la mateixa categoria, com el Ford Mustang i el Chevrolet Camaro.

En l'actualitat els Javelin no tenen l'interès per als col·leccionistes que poden tenir altres muscle car o pony car. Tot i així, algunes unitats dels Javalin s'han arribat a pagar més que per un Plymouth 'Cuda o el Dodge Challenger.

## [edita] Primera generació (1968-1970)

AMC Javelin del 1969 amb el paquet "SST"
AMC Javelin base del 1968

L'any 1968 debuta el Javelin, amb un ampli ventall de motors, des de la versió econòmica de 6 cilindres en línia 3.8 L AMC i 3 motors de 8 cilindres en V 4.8 L AMC, 5.6 L AMC i 6.4 L AMC, disponible a partir del 1969 i procedent del AMX que va oferir-se en opció i acompanyat del paquet "Go Package" que inclou frens de disc davanters, tubs d'escapament dual i pneumàtics de major amplada. El paquet 'SST dona un major grau de luxe, la pintura “Big Bad” (anys 1969 i 1970) o el “Mod Javelin”, que inclou un aleró posterior i dos sortides d'aire (de mentida, merament estètiques) en el capó. AMC va donar-lis molt de suport al Javelin i l'AMX oferint moltes opcions i accessoris, on destaquen paquets per augmentar el rendiment del motor (carburadors o culates de major capacitat).

Road & Track va valorar-lo entre el seus competidors. Ells van sentir que el problema d'equipar un motor de "gran cubicatge, pes i molta potència" (big, heavy, super-powerful engine) era un punt a favor seu, i el seu disseny se'l va considerar agradable, "pleasant". Però el seu handicap principal era el no equipar de sèrie la direcció assistida (en opció), fet que el feia força lent, com també amb els frens de disc i tambor que equipava. Molts periodistes van criticar el disseny i els materials emprats en el Javelin, considerant-los "dull or bland".

Una versió més curta del Javelin va fabricar-se els anys 1968-1970: L'AMC AMX.

### [edita] Motors

- 3.8 L (232 in³) AMC L6, 145/155 hp
- 4.8 L (290 in³) AMC V8, 255 hp
- 5.6 L (343 in³) AMC V8, 280 hp
- 6.4 L (390 in³) AMC V8, 315 hp

## [edita] Segona generació (1971-1974)

AMC Javelin AMX Edició Pierre Cardin del 1973
AMC Javelin del 1972 amb els polèmics fender bulges

El Javelin va rebre un redisseny al 1971 per incorporar elements que havien estat més demanats en les personalitzacions dels primers Javelin en els circuits Trans-Am. S'integra a la carrosseria un aleró posterior, i s'ajusta el vehicle amb uns fender bulges perquè equipi pneumàtics de major amplada, un fet molt criticat pels mitjans, que van qualificar-lo "...com el Corvette però amb menys gràcia...".

Tant en transmissions com en motors, va haver-hi un ampli ventall d'opcions que anaven des del motor 3.8L (232 in³) de 6 cilindres en línia fins a un potent 6.6L (401 in³) V8, d'alta relació de compressió que podia girar fins a 8000 rpm. L'interior va ser fet de forma no simètrica, fent que cada component estigués ubicat en una disposició diferent. L'acabat interior Pierre Cardin usava un patró molt imaginatiu que recorre dels seients fins a les portes i al sostre i a la part posterior fins als seients de nou, usant un material dur, d'aspecte satinat, en els seients..

Els AMC AMX van esdevenir un paquet d'altes prestacions per al Javelin. Els Javelin AMX equipen la majoria de modificacions que AMC havia usat a les Trans-Am anunciant-lo com "la cosa més pròxima a un (vehicle) campió de les Trans-AM que pots comprar" (the closest thing you can buy to a Trans-Am champion). Modificacions com una graella d'acer, l'ús de la fibra de vidre en el capó i uns alerons frontals i posteriors per adquirir major tracció en grans velocitats. De fet, aquests Javelins van ser usats per Penske/Donohue team. El Javelin va guanyar les Trans-Am els anys 1971-1973.

La producció del Javelin acaba al 1974, degut a la crisi del petroli i una disminució en l'interès de vehicles d'altes prestacions. A diferència d'altres pony car, AMC mai va suprimir la seva gamma de mecàniques d'altes prestacions.

### [edita] Motors

- 3.8 L (232 cu in) AMC L6, 135 hp
- 4.2 L (258 cu in) AMC L6, 150 hp
- 5.0 L (304 cu in) AMC V8, 210 hp
- 5.9 L (360 cu in) AMC V8, 245 hp (carburador de doble cos)
- 5.9 L (360 cu in) AMC V8, 285 hp (carburador de 4 cossos)
- 6.6 L (401 cu in) AMC V8, 335 hp

## [edita] Mides del Javelin

- Batalla (Wheelbase): 2,794 m (110 in)
- Llargada (Length): 4,872 m (191.8 in)
- Amplada (Width): 1,910 m (75.2 in)

## [edita] Curiositats

- Karmann va fabricar de 30 de desembre de 1968 al 2 de juliol del 1970 280 Javelins en règim de CKD que van ser venuts a Europa. Aquest encàrrec va ser significatiu perquè era de disseny americà però de fabricació alemanya. El Karmann "Javelin 79-K" equipava un motor 5.6L (343 cu in) V8.
- Les versions amb el volant a la dreta, tant de la 1ª com la 2ª generació van ser fabricades a Austràlia per AMI en règim de CKD, encara que el tauler de control i altres components van ser fabricats a Austràlia.
- Els Javelin van tenir bona fama a Europa perquè en essència oferien major espai a les places posteriors respecte dels pony car americans.
- Els Javelin equipats amb el motor 6.6L (401 cu in) van ser usades per la Alabama Highway Patrol com a cotxe de policia els anys 1971 i 1972.

## [edita] Enllaços externs

- AMC a la pàgina Muscle Car Facts (anglès)
- AMC Rambler Club (anglès)
- Club de propietaris de vehicles fabricats per American Motors (anglès)
- AMC Javelin a Allpar.com (anglès)

Obtingut de "http://ca.wikipedia.org../../../a/m/c/AMC_Javelin_ed0a.html"

Categoria: Models d'automòbil

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Lietuvių
- Português